**Ministru kabineta noteikumu projekta “Sabiedrisko pakalpojumu sniedzēju iepirkumu paziņojumi un to sagatavošanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, pamatojoties uz plānotajiem grozījumiem Sabiedrisko pakalpojumu sniedzēju iepirkumu likumā, kurā tiek paredzēts jauns paziņojumu veids – paziņojums par apspriedi, kā arī tiek veikti citi redakcionāli precizējumi. Ņemot vērā, ka grozījumu skaits ir vairāk par 50% no Ministru kabineta 2017.gada 28.februāra noteikumu Nr.182 “Sabiedrisko pakalpojumu sniedzēju iepirkumu paziņojumi un to sagatavošanas kārtība” (turpmāk – MK noteikumu 182) teksta, tad ir izstrādājami jauni Ministru kabineta noteikumi.Noteikumu projekts stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrisko pakalpojumu sniedzēju iepirkumu likuma (turpmāk – SPSIL) 13. panta trešās daļas 8. punkts, 22.panta 22.daļa un 40.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2020.gada jūnijā pieņēma likumprojektu “Grozījumi Sabiedrisko pakalpojumu sniedzēju iepirkumu likumā” (Nr.571/Lp13), kas stāsies spēkā 2021.gada 1.janvārī.Ar grozījumiem SPSIL tiek noteikts deleģējums Ministru kabinetam izstrādāt paziņojuma par apspriedi saturu un tā sagatavošanas kārtību. Ņemot vērā, ka ar veidlapas izstrādi tiek veikti arī citi grozījumi, kuru kopskaits ir vairāk par 50% no MK noteikumu 182 teksta, tad ir izstrādājami jauni Ministru kabineta noteikumi. Sabiedrisko pakalpojumu sniedzēju iepirkumu likuma 40. panta pirmā daļa paredz, ka šā likuma 31., 32., 33., 34. un 35. pantā, 36. panta ceturtajā un piektajā daļā, 38. panta pirmajā daļā un 39. pantā minēto paziņojumu saturu un sagatavošanas kārtību nosaka Ministru kabinets. Paziņojumu 1.-13.pielikuma formas tiek izstrādātas, gan ņemot vērā informāciju, ko nosaka Eiropas Komisijas 2015. gada 11. novembra īstenošanas regula (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011, gan ņemot vērā Sabiedrisko pakalpojumu sniedzēju iepirkumu likuma regulējumu un tajā lietoto terminoloģiju, saskaņā ar kuru salāgotas iepriekš minētajā regulā lietotās norādes. Papildus paziņojumu formās nepieciešams iekļaut informāciju atbilstoši Eiropas Komisijas plānotajam pieprasījumam attiecībā uz statistiku, kā arī informāciju zaļā iepirkuma politikas īstenošanas uzraudzībai.Noteikumu projektā atbilstoši grozījumiem SPSIL tiek paredzēta jauna veidlapa – paziņojums par apspriedi. SPSIL 22.panta otrā daļa noteic, ka pirms iepirkuma sākšanas sabiedrisko pakalpojumu sniedzējs var rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām. Tomēr šī iespēja ne vienmēr tiek pilnvērtīgi izmantota, par ko liecina arī minētie statistikas dati par piegādātāju konkurenci iepirkumos, kur no Eiropas Komisijas apkopotajiem datiem par 2017. un 2018.gada pārskata periodu redzams, ka Latvijas publisko iepirkumu rādītāji par iepirkumiem un iepirkuma procedūrām, kurās iesniegts tikai viens pieteikums vai piedāvājums, ir jāuzlabo, jo no visām iepirkuma procedūrām un iepirkumiem 33% 2017.gadā un 35% 2018.gadā iepirkuma līguma slēgšanas tiesības piešķirtas vienīgajam piedāvājumu vai pieteikumu iesniegušajam pretendentam.[[1]](#footnote-1) Ar jaunas veidlapas izstrādi un sabiedrisko pakalpojumu sniedzēja tiesībām publicēt šāda veida paziņojumu par apspriedi ir plānots veicināt to, lai jau sākotnēji tirgus tiktu pienācīgi izpētīts un iepirkuma dokumentācija tiktu atbilstoši un kvalitatīvi sagatavota. Tieši rūpīgi veikta tirgus situācijas apzināšana ir viens no priekšnoteikumiem, lai pienācīgi sagatavotu iepirkumu, proti, apzinātu iespējamo piegādātāju loku, objektīvi noteiktu paredzamo līgumcenu, vienlaikus samazinot iespēju, ka iepirkuma dokumentācijā varētu tikt iekļauti nepamatoti ierobežojumi.Publicējot paziņojumu par apspriedi un dokumentus, sabiedrisko pakalpojumu sniedzējam jānorāda elektroniskā pasta adrese, uz kuru piegādātāji var sūtīt savus komentārus un priekšlikumus. Paziņojums par apspriedi un plānotā iepirkuma dokumenti publicējami publikāciju vadības sistēmā, lai šī informācija Iepirkumu uzraudzības biroja tīmekļvietnē sasniegtu plašāku ieinteresēto piegādātāju loku. Vienlaikus ar noteikumu projektu tiek tehniski precizēts MK noteikumu 182 1.-13.pielikums, kā, piemēram, aizstājot vārdus “mājaslapa” ar vārdu “tīmekļvietne”, vārdu “izvēles” ar vārdu “izvērtēšanas”, kā arī pielikumu pirmajās sadaļās vairs netiek lūgts norādīt kontaktpersonas vārdu un uzvārdu un citi redakcionāli precizējumi. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Iepirkumu uzraudzības birojs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrisko pakalpojumu sniedzēji (221 sabiedrisko pakalpojumu sniedzējs, kas reģistrējies darbam publikāciju vadības sistēmā), juridiskas un fiziskas personas, kuras piedalās un potenciāli varētu piedalīties publiskajos iepirkumos (precīzu skaitu nav iespējams noteikt). |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu tiek paplašināts uz sabiedrisko pakalpojumu sniedzējiem un piegādātājiem attiecināmo tiesību apjoms, tomēr ir jāņem vērā, ka sabiedrisko pakalpojumu sniedzējiem, kuri jau šobrīd rūpīgi veic iepirkumu sagatavošanu, administratīvais slogs ar noteikumu projektā paredzētajiem grozījumiem praktiski nemainīsies. Turklāt kvalitatīva iepirkuma plānošana un norise var samazināt administratīvo slogu piegādātājiem, gan nosakot piegādātājiem pamatotas prasības, gan arī izvairoties no iepirkuma procedūru pārtraukšanas nesagatavotu iepirkumu uzsākšanas dēļ. |
| 3. | Administratīvo izmaksu monetārs novērtējums | Nav novērtējams, ņemot vērā, ka tas ir atkarīgs no sabiedrisko pakalpojumu sniedzēju pieejas iepirkumu procedūru vadībai un kopējai organizācijai.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **1.** | Saistītie tiesību aktu projekti | Projekts šo jomu neskar. |
| **2.** | Atbildīgā institūcija | Finanšu ministrija. |
| **3.**  | Cita informācija | Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Paziņojuma veidlapas paraugu nosaka Eiropas Komisijas 2015. gada 11. novembra īstenošanas regula (ES) 2015/1986, ar ko izveido standarta veidlapas paziņojumu publicēšanai publisko iepirkumu jomā un atceļ Īstenošanas regulu (ES) Nr. 842/2011 (turpmāk – arī Regula) |
| 2. | Citas starptautiskās saistības | Nav |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā |
| A | B | C | D |
| Regulas 1.pants | Nav jāpārņem. |  |  |
| Regulas 2.pants | Noteikumu 2.punkts | Pants pārņemts pilnībā. | Noteikumi stingrākas prasības neparedz. |
| Regulas 3.pants | Nav jāpārņem. |  |  |
| Regulas 4.pants | Nav jāpārņem. |  |  |
| Regulas 5.pants | Nav jāpārņem. |  |  |
| Regulas 6.pants | Ieviests ar Sabiedrisko pakalpojumu sniedzēju iepirkumu likuma 40.panta otro daļu. |  |  |
| Regulas 1. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Regulas 2. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Regulas 3. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Regulas 4. pielikums | Noteikumu 12. pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības un kādās iepirkuma priekšmeta grupās tās piemērotas, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Regulas 5. pielikums | Noteikumu 8. pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par to, vai iepirkuma dokumentos iekļautas vides aizsardzības prasības un kādās iepirkuma priekšmeta grupās tās piemērotas, kā arī informāciju par to, vai iepirkuma dokumentos iekļautas prasības attiecībā uz inovatīviem risinājumiem un sociālo atbildību. Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Regulas 6. pielikums | Noteikumu 10. pielikums | Pielikums pārņemts pilnībā. | Pielikums paredz stingrākas prasības salīdzinājumā ar Regulā iekļauto formu, paredzot papildus norādīt informāciju par pretendentu izslēgšanas iemesliem, kā arī vides aizsardzības prasību, prasību attiecībā uz sociālo atbildību un inovatīviem risinājumiem iekļaušanu iepirkuma dokumentos.Minētie nosacījumi ieviesti, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu.  |
| Regulas 7. pielikums | Noteikumu 13. pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 8. pielikums | Pielikums nav pārņemts, jo saskaņā ar Sabiedrisko pakalpojumu sniedzēju iepirkumu likumu iepriekšējos informatīvos paziņojumus plānots publicēt Iepirkumu uzraudzības biroja tīmekļa vietnē un Eiropas Savienības Oficiālajā Vēstnesī, nevis pircēja profilā. |  |  |
| Regulas 9. pielikums | Noteikumu 1. pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 10. pielikums | Noteikumu 2. pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 11. pielikums | Noteikumu 9. pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 12. pielikums | Noteikumu 11. pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 13. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  | Noteikumu projekts stingrākas prasības neparedz. |
| Regulas 14. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  | Noteikumu projekts stingrākas prasības neparedz. |
| Regulas 15. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  | Noteikumu projekts stingrākas prasības neparedz. |
| Regulas 16. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Regulas 17. pielikums | Noteikumu 7. pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 18. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Regulas 19. pielikums | Noteikumu 3. - 6. pielikums | Pielikums pārņemts pilnībā. | Noteikumu projekts stingrākas prasības neparedz. |
| Regulas 20. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Regulas 21. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Regulas 22. pielikums | Ieviests ar atsevišķiem noteikumiem, kas izdoti, pamatojoties uz Publisko iepirkumu likumu. |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Regulas pārņemšana nacionālajā normatīvajā aktā nav obligāti nepieciešama. Tomēr, ņemot vērā, ka Sabiedrisko pakalpojumu sniedzēju iepirkumu likumā lietota atšķirīga terminoloģija nekā Regulā, Regulas formu lietošana sabiedrisko pakalpojumu sniedzējiem būtu apgrūtinoša. Turklāt paziņojumu formās iekļaujama papildu informācija, ņemot vērā Eiropas Komisijas plānoto pieprasījumu attiecībā uz statistiku, kā arī zaļā iepirkuma politikas īstenošanu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Publisko iepirkumu politika”, līdz ar to sabiedrības pārstāvji var līdzdarboties projekta izstrādē, rakstveidā sniedzot viedokļus par projektu.Kā arī noteikumu projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļvietnes sadaļā „Tiesību aktu projekti”. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus par noteikumu projektu. Informācija par to publicēta Finanšu ministrijas tīmekļvietnē “Sabiedrības līdzdalība” – “Tiesību aktu projekti” – “Publisko iepirkumu politika”. Noteikumu projekts pēc tā izsludināšanas Valsts sekretāru sanāksmē ir publiski pieejams Ministru kabineta tīmekļa vietnes sadaļā “Tiesību aktu projekti”. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Projekts pēc izsludināšanas Valsts sekretāru sanāksmē būs pieejams Ministru kabineta tīmekļa vietnē [www.mk.gov.lv](http://www.mk.gov.lv), kā arī pēc tā pieņemšanas tiks publicēts oficiālajā izdevumā “Latvijas Vēstnesis” un tīmekļa vietnē [www.likumi.lv](http://www.likumi.lv).  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iepirkumu uzraudzības birojs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

Matulis 67095457

Edgars.Matulis@fm.gov.lv

1. https://ec.europa.eu/internal\_market/scoreboard/performance\_per\_policy\_area/public\_procurement/index\_en.htm [↑](#footnote-ref-1)